MUNICIPIUL CRAIOVA


CONSILIUL LOCAL AL MUNICIPIULUI CRAIOVA
           HOTĂRÂREA NR. 491
privind aprobarea finalizării, până la data de 30.06.2016, a proiectului “Craiova Water Park – Complex de agrement acvatic în Parcul Tineretului din Municipiul Craiova”, cod SMIS 14794
 
Consiliul Local al Municipiului Craiova, întrunit în şedinţa ordinară din data de 17.12.2015;

 Având în vedere raportul nr.196320/2015 întocmit de Direcţia Elaborare şi Implementare Proiecte prin care se propune aprobarea finalizării, până la data de 30.06.2016, a proiectului “Craiova Water Park – Complex de agrement acvatic în Parcul Tineretului din Municipiul Craiova”, cod SMIS 14794;     

În conformitate cu prevederile Legii nr.273/2006 privind finanţele publice locale, modificată şi completată, Hotărârii Guvernului nr.759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale, modificată şi completată, ale Ordinului 2368/1058/1501/2012 privind aprobarea categoriilor de cheltuieli eligibile pentru domeniul major de intervenţie 1.1 „Planuri integrate de dezvoltare urbană”, axa prioritară 1 „Sprijinirea dezvoltării durabile a oraşelor-poli urbani de creştere”, modificat şi completat, Instructiunii Autorităţii de Management pentru POR nr.144/10.12.2015 şi contractului de finanţare nr.2174/09.09.2011;


În temeiul art.36 alin. 2 lit b şi d coroborat cu alin. 4 lit. d şi alin.6 lit.a, pct.11, art.45 alin.2 lit.a, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală; 
HOTĂRĂŞTE:
Art.1. Se aprobă finalizarea, până la data de 30.06.2016, a proiectului: „Craiova Water Park - Complex de agrement acvatic în Parcul Tineretului din Municipiul Craiova”, cod SMIS 14794, contract de finanţare nr. 2174/09.09.2011, Axa prioritară 5 ”Dezvoltarea durabilă  şi promovarea turismului”, domeniul major de intervenţie 5.2.  „Crearea, dezvoltarea, modernizarea infrastructurii de turism pentru valorificarea resurselor naturale şi creşterii calităţii serviciilor turistice”, cu atingerea obiectivelor și realizarea indicatorilor asumați.
Art.2. Se aprobă introducerea în lista de proiecte cu finanţare din fonduri externe nerambursabile postaderare, pe anul 2016 a proiectului: “ Craiova Water Park - Complex de agrement acvatic în Parcul Tineretului din Municipiul Craiova”, cod SMIS 14794, contract de finanţare nr. 2174/09.09.2011.
Art.3. (1) Se aprobă valoarea estimată a cheltuielilor necesare finalizării proiectului în termenul prevăzut la art.1 din prezenta hotărâre, în cuantum de 24.673 mii lei; 
            (2) Suma prevăzută la alin.1 va fi cuantificată în mod real şi exact, în funcţie de valoarea lucrărilor realizate şi decontate la data de 31.12.2015, urmând ca suma rezultată să reprezinte valoarea neeligibilă în cadrul proiectului şi să  fie supusă aprobării Consiliului Local al Municipiului Craiova, odată cu adoptarea bugetului de venituri şi cheltuieli aferent anului 2016.

Art.4. Se împuterniceşte Primarului Municipiului Craiova să semneze actul adiţional la contractul de finanţare, prevăzut la art.1 din prezenta hotărâre, precum toate actele necesare finalizării acestuia. 
Art.5. Primarul Municipiului Craiova, prin aparatul de specialitate: Serviciul   Administraţie Publică Locală şi Direcţia Elaborare şi Implementare Proiecte vor aduce la îndeplinire prevederile prezentei hotărâri.

